Նաստասյա Սամբուրսկայա

Նաստասյա Անիսլավովնա Սամբուրսկայա (, ), կինոյի և թատրոնի ռուս դերասանուհի, երգչուհի, հեռուստահաղորդավարուհի։

Կենսագրություն 
Նաստասյա Սամբուրսկայան ծնվել է 1987 թվականի մարտի 1-ին Ռուսաստանի Լենինգրադի մարզի Պրիօզերոսկ քաղաքում։ Երբ նա եղել է հինգ տարեկան, հայրը բանտարկվել է։ Դպրոցական տարիներին Նաստասյա Սամբուրսկայան մասնակցել է «Золотое колечко» անսամբլին։

Իններորդ դասարանն ավարտելուց հետո Նաստասյա Սամբուրսկայան մեկնել է Էնգելս քաղաք (Սարատովի մարզ) և սկսել է սովորել վարսավիրություն. Թատրոնում նա ստեղծել է բեմիրեր։ Որպես գործակարգավար աշխատել է տաքսի ծառայությունում, եղել է պահակ։

Նաստասյա Սամբուրսկայան ընդունվել է Մոսկվայի գեղարվեստական ակադեմիական թատրոն՝ Կոնստանտին Ռայկինի կուրս, սակայն դուրս է մնացել։ 2010 թվականին նա ավարտել է Ռուսաստանի թատերական արվեստի համալսարանը, որտեղ սովորել է Սերգեյ Գոլոմազովի արվեստանոցում։ Դրանից հետո նա հրավիրվել է Մալայա Բրոննայայի թատրոնի թատերախումբ։

Առաջին անգամ նկարահանվել է «Եսենին» սերիալի մասսայական տեսարանում, սակայն կինոդերասանուհու կարիերան սկսել է 2008 թվականին, երբ նրան հրավիրել են նկարահանվելու «Ամուսնական մատանի» () սերիալում։ 2009 թվականին նկարահանվել է «Դետեկտիվներ» սերիալում՝ կատարելով էպիզոդիկ դեր, իսկ 2011 թվականին «Ամազոնուհիներ» սերիալում մարմնավորել է տուժած քաղաքացու՝ Անաստասիային։

2011 թվականին Նաստասյա Սամբուրսկայան սկսել է նկարահանվել ТНТ հեռուստաալիքի «Ունիվեր։ Նոր հանրակացարան» () սերիալի գլխավոր դերերից մեկում՝ մարմնավորելով ուսանողուհի և գիշերային ակումբի կառավարիչ Քրիստինա Սոկոլովսկայային։

2012 թվականին Նաստասյա Սամբուրսկայայի լուսանկարը հայտնվել է MAXIM և iFamous ամսագրերի շապիկներին, 2013 թվականին՝ Playboy Russia և Playboy Ukraine ամսագրերի հուլիսյան համարների շապիկներին։ 2012 թվականին նա «Ծիծեռնակի բույն» () սերիալում կատարել է էպիզոդիկ դեր, թողարկել իր դեբյուտային «Ты попал» սինգլը, իսկ 2013 թվականին Մոսկվայի ակումբներից մեկում տեղի է ունեցել նրա առաջին սոլո համերգը։ Նույն թվականին նա նկարահանվել է «Ունիվեր» և «Ունիվեր։ Նոր հանրակացարան» սերիալների շարունակությունը հանդիսացող «Սաշատանյա» () սիթքոմում և վարել «#Я права» հեռուստաշոուն «Ю» ալիքով։

2015 թվականին Նաստասյա Սամբուրսկայան դարձել է BodyLab ֆիտնես-նախագծի դեմքը Arnold Classic չեմպիոն Դենիս Գուսևի հետ, նկարահանվել է «Կանայք ընդդեմ տղամարդկանց» ֆիլմում՝ մարմնավորելով գեղեցկուհի Զլատային։ 2016 թվականի սեպտեմբերին մասնակցել է «Էքստրասենսների մարտ» հեռուստաշոուին որպես Միստր Х։

2016 թվականին Վիկտոր Դրոբիշի հետ համագործակցությամբ կատարել է իր նորամուտն էստրադայում «Плохие мальчики» երգով։

Անձնական կյանք 
2016 թվականին հարաբերություններ է ունեցել բելառուս երգիչ Ալեքսանդր Իվանովի հետ։

Արվեստ

Դերեր թատրոնում 
 «Դևեր։ Տեսարաններ Նիկոլայ Ստավրոգինի կյանքից» () — Տուշինա Լիզավետա Նիկոլաևնա
 «Киномания.band» — Querer
 «Մեր մարդը Հավանայում»
 «Արքայազն Կասպիան» — կախարդ
 «Բռնացողները» — Կատերինա
 «Почтигород» — Գեյլ
 «Формалин» — Յունա Ռուկովա (գլխավոր դեր)
 «Նապաստակի բույն» — Իզզի
 «Սալեմի կախարդները»
 «Бобслей для взрослого мужчины»/«Американские горки» — Ջուլետ (գլխավոր դեր)

Ֆիլմագրություն

Կարիերան հեռուստատեսությունում 
 2013-2014 թվականներին վարել է «#Яправа» թոք-շոուն («Ю» հեռուստաալիք) Յուլյա Կոգանի, Ելիզավետա Արզամասովայի ու Դարյա Սագալովայի հետ,
 2016 թվականին մասնակցել է «Без страховки» հաղորդմանը, սակայն վնասել է ոտքն ու հեռացել շոուից,
 2017 թվական - «Генеральная уборка» նախագիծի հաղորդավար «Пятница!» ալիքով,
 2017 թվական - «Утро Пятницы» հաղորդման «ֆիտնես նախաճաշ» բաժնի հաղորդավար, «Пятница!»։

Երաժշտություն 
 2012 — «Ты попал».
 2014 — «Ничего не жаль»
 «Магнит»
 «Не ищи меня»
 «Килогерцы»
 2016 — «Плохие Мальчики»
 2017 — «Бл**и» (с цензурой и без цензуры)
 2017 — «Старая»

Ճանաչում և մրցանակներ 
 2012 – «2012 թվականի լավագույն երիտասարդ դերասանուհի», «2012 թվականի դեմք» «iFamous» ամսագրի վարկածով,
 2012 – հայտնվել է «MAXIM» և «IFamous» ամսագրերի շապիկներին,
 2013 – հայտնվել է «Playboy Russia» և «Playboy Ukraine» ամսագրերի շապիկներին,
 Ընդգրկվել է «MAXIM» ամսագրի կազմած «Ռուսաստանի 100 ամենասեքսուալ կանանց» ցանկում 2012, 2013, 2014, 2015 թվականներին,
 2015 – «MAXIM» ամսագրի կազմակերպած Ռուսաստանի ամենասեքսուալ կինը մրցույթում օնլայն քվեարկության արդյունքում (ավելի քան 10 000 մասնակից) գրավել է առաջին տեղը,
 2015 – ընդգրկվել է «Մոլորակի 100 ամենասեքսուալ կանայք» ցանկում, որ կազմել է ռուսական «FHM» հրատարակությունը,
 2015 – ընդգրկվել է ռուսական շոուբիզնեսի սեքս-սիմվոլների թոփ հնգյակում, որ կազմել է «STARHIT» ամսագիրը,
 2015 – ստացել է «Reebok Awards» մրցանակ Ռուսաստանում ֆիտնես-արդյունաբերության զարգացման գործում ունեցած ներդրման համար,
 2015 – ստացել է «Տարվա դերասանուհի» մրցանակ «Moda Topical» ամսագրի կողմից,
 2016 – արժանացել է «Fashion People Awards-2016» մրցանակի «Տարվա դերասանուհի» անվանակարգում։

Ծանոթագրություններ

Արտաքին հղումներ 
 
 Интервью Настасьи Самбурской проекту Intervista

Ռուս դերասանուհիներ
Ռուս երգչուհիներ
Ռուս հաղորդավարուհիներ
Ռուսաստանի թատերական արվեստի ինստիտուտի շրջանավարտներ
Ռուս կինոդերասանուհիներ
Ռուս հեռուստատեսային դերասանուհիներ
Ռուս հաղորդավարներ